54 



3. Andre Steder ligne meget 2, men afvige derved, at Aira 

 cæspitosa forekommer baade paa Tuerne og i Lavningerne og 

 voxer her stærkt tueformet (snarröt). Den forekommer enten 

 hovedsagelig i Lavningerne eller omvendt paa Tuerne, og da 

 indtage Festuca- og Poa-Arterne (især Festuca rubra og Poa 

 pratensis) Lavningerne med indblandede store Exemplarer af 

 Capsella bursa pastoris (21 Tommer), Rumex Acetosa i enkelte, 

 spredte Individer med større Mellemrum eller 2 til 3 sammen. 

 Polygonum viviparum voxer her paa lignende Maade, og 

 Stellaria media. Trifolium repens voxer kun paa Tuerne og 

 farver dem helt hvide; men op over det hvide Trifolium- 

 Dække, hæver sig den smukke Aira med sine tætte Blomster- 

 stande. Naar man ser paa Tuen ovenfra, ser man det 

 hvide Dække i Mellemrummene mellem de tætte Aira-Åx- 

 grene. Hvor Lavningerne blive mere fugtige, voxer Caltha 

 palustris i Mængde ; den forekommer aldrig i Tuerne. Equi- 

 setum palustre forekommer mange Steder i Tuerne i saadan 

 Mængde, at den faar Overtaget over Gramineerne. Af disse 

 er Aira dominerende, endskønt Poa pratensis ogsaa pletvis 

 kan være den herskende Art; Festuca rubra er altid mere 

 spredtvoxende (20 Tommer). Aira var her af 30 Tommers 

 Højde. Disse Steder ere overhovedet mere fugtige end de 

 under 2 omtalte og gaa nogle Steder over til Myr med tæt 

 Mosdække, op igjennem hvilket de karaktergivende Gramineer 

 og de mere underordnede Carices voxe. 



4. Hvor Tunet grænser til Husvæggene 1 ) eller det saa- 

 kaldte „hlaö", har Vegetationen en helt anden Karakter, idet 

 der her optræder et Alopecurils geniculatus-Bælte , der nær- 



a ) Paa gamle Husvægge findes ofte en karakteristisk Vegetation, idet 

 den nedre Del gjerne er dækket af Hormidium parietinum, medens 

 der ovenfor findes et Mostæppe, dannet af Barbula rubella, Tortula 

 ruralis, Hypnum albicans og Bryum cæspitosum (Vallanes). Draba 

 incana og verna og Capsella bursa pastoris ynde meget disse gamle 

 Vægge. Desuden findes der spredte Gramineer og fl. Hvor der 

 savnes Mosdække paa de gamle Husvægge, voxer Lecanora Hageni 

 (Vallanes). 



